Ania ti Kuna ti Biblia Maipapan iti Aborsion?
Sungbat ti Biblia
Ti biag ket sagrado iti imatang ti Dios. Uray ti sikog ket ibilangna a sibibiagen a parsua. Kastoy ti insurat ni Ari David maipapan iti Dios: “
Dagita matam nakitada uray pay ti maisiksikog a bagik.” (Salmo 139:16) Kinuna ti Dios a manungsungbat ti tao no madangranna ti di pay nayanak a maladaga. Gapuna, iti imatang ti Dios, ti panangiregreg iti sikog ket maysa a kita ti panangpapatay.—Exodo 20:13; 21:22, 23.
Ngem kasanon no agpeggad ti biag ti ina wenno ti maladaga bayat ti panagpasngay? Iti kasta a kasasaad, dagiti agassawa ti mangikeddeng no biag ti ina wenno ti maladaga ti salbarenda.
ilo_Latn ilo_Latn ilo_Latn ilo_Latn ilo_Latn